આલિયા ભટ્ટે શાહરુખ ખાનની એ સલાહને દિલ પર લઇ લીધી છે, જેમાં શાહરુખે કહ્યું હતું કે તેણે સશક્ત પાત્રોવાળી ફિલ્મોથી કંઇક અલગ પણ કરવું જોઇએ. થોડા દિવસ પહેલાં શાહરુખ અને આલિયા ટીવી શો ‘કોફી વિથ કરણ’માં આવ્યાં હતાં. શાહરુખે કહ્યું કે આલિયા ખૂબ જ જલદી એવી ભૂમિકાઓ કરી રહી છે. ગૌરી શિંદેની ફિલ્મ ‘ડિયર જિંદગી’માં આલિયાની સાથે કામ કરી ચૂકેલ શાહરુખે તેને સલાહ આપતાં કહ્યું હતું કે તેણે ટિપિકલ બોલિવૂડ ભૂમિકાઓ પણ ભજવવી જોઇએ. તેથી એક કલાકારના રૂપમાં તેને સુપિરિયોરિટી કોમ્પ્લેક્સ ન થઇ જાય. જ્યારે આલિયાને પૂછવામાં આવ્યું કે શાહરુખની સલાહ પર તેનું શું મંતવ્ય છે?